**Oznámenie o vyhlásení obchodnej verejnej súťaže**

v zmysle ustanovení **§ 281 až 288 Obchodného zákonníka** v znení neskorších predpisov

na podávanie návrhov na uzavretie Nájomnej zmluvy za účelom prenechania do užívania majetku vo vlastníctve Bratislavského samosprávneho kraja, zvereného do správy vyhlasovateľa

**PODMIENKY OBCHODNEJ VEREJNEJ SÚŤAŽE**

1. **Identifikácie vyhlasovateľa**

Názov: **Poliklinika Karlova Ves**

Sídlo: Líščie údolie 57, 842 31 Bratislava

IČO: 17 336 236

Štatutárny orgán: Mgr. Ivana Šurinová, MPH – riaditeľka

Kontaktná osoba: Ing. Richard Žiška

Tel. kontakt: 02/602 64 378

e-mailová adresa: [sekretariat@poliklinikakv.sk](mailto:sekretariat@poliklinikakv.sk)

vyhlasuje

**obchodnú verejnú súťaž**

na výber navrhovateľa – záujemcu na uzavretie zmluvy o nájme nebytových priestorov za účelom prenechania do užívania majetok Bratislavského samosprávneho kraja zvereného do správy vyhlasovateľa.

1. **Špecifikácia predmetu obchodnej verejnej súťaže**

Predmetom prenájmu je nehnuteľný majetok, nebytové priestory nachádzajúce sa v budove Polikliniky Karlova Ves, Líščie údolie 57 v Bratislave, súpisné č. stavby 98, situovaná na pozemku parc. č. 669/1, 669/3 a 670/1, zapísaná na liste vlastníctva č. 1712, vedená katastrálnym odborom Okresného úradu Bratislava pre katastrálne územie Bratislava – Karlova Ves.

**Špecifikácia priestoru prenájmu:**

Detský pavilón –miestnosť č. 49 21,14 m2

miestnosť č. 50 26,32 m2

celková plocha na prenájom: **47,46m2**

Nebytové priestory sú ponúkané na prenájom **výlučne na poskytovanie zdravotnej starostlivosti  v odbore pediatria a neonatológia.**

Vyhlasovateľ Obchodnej verejnej súťaže umožní uchádzačovi obhliadku priestorov ponúkaných na prenájom. Termín obhliadky si uchádzači môžu dohodnúť telefonicky s kontaktnou osobou vyhlasovateľa tel. 02/602 64 378. Bližšie informácie na adrese: e-mail [sekretariat@poliklinikakv.sk](mailto:sekretariat@poliklinikakv.sk).

1. **Typ zmluvy**

Zmluva o nájme nebytových priestorov, uzatvorená v zmysle zákona č. 116/1990 Zb. o nájme a podnájme nebytových priestorov v znení neskorších predpisov uzatvorená na dobu neurčitú s 3 mesačnou výpovednou lehotou najskôr od 01.09.2024.

1. **Lehota a spôsob predloženia návrhu**

Súťaž sa začína dňom jej uverejnenia na internetovej stránke Bratislavského samosprávneho kraja a internetovej stránke vyhlasovateľa. Navrhovateľ predkladá svoj návrh v zmysle nasledovných inštrukcií:

1. **Deň, mesiac, rok a hodina, do kedy sa môžu predkladať návrhy:**

do 15 dní po uverejnení súťaže, t.j. **do 25.6.2024 do 10:00 hod.** - v uvedenej lehote musí byť návrh doručený na adresu vyhlasovateľa

1. **Adresa, na ktorú sa má návrh doručiť:**

Poliklinika Karlova Ves, Líščie údolie 57, 842 31 Bratislava

1. **Jazyk, v ktorom sa musí písomný návrh predložiť:** slovenský
2. **Forma predloženia návrhu:** Všetky požadované dokumenty, ktoré budú súčasťou súťažného návrhu je nutné doručiť v papierovej forme **v uzavretom obale označenom názvom a sídlom navrhovateľa** a heslom **"OVS - prenájom majetku -  nebytový priestor detský pavilón č. 49, 50 - NEOTVÁRAŤ"**
3. **Predložený návrh musí okrem iného obsahovať najmä:**

* identifikačné údaje navrhovateľa:

**pri fyzickej osobe**: meno, priezvisko, rodné priezvisko, dátum narodenia, adresa trvalého bydliska, IČO, DIČ, IČ DPH (ak boli pridelené)

**pri právnickej osobe**: obchodné meno, sídlo, IČO, DIČ, IČ DPH (ak boli pridelené), štatutárny orgán s uvedením oprávnenosti ku konaniu

* označenie kontaktnej osoby navrhovateľa, telefonický kontakt a e-mailovú adresu, na ktorú bude vyhlasovateľom oznámený výsledok obchodnej verejnej súťaže,
* navrhnutú výšku nájomného za predmet súťaže - celkové nájomné, ktoré nesmie byť nižšia ako výška uvedená v bode 6. písm. k)
* písomné čestné prehlásenie navrhovateľa, že súhlasí s podmienkami verejnej obchodnej súťaže uvedenými v článku 6 tohto oznámenia,

Súťažné návrhy doručené iným spôsobom, alebo po stanovenom termíne odovzdania nebudú do obchodnej verejnej súťaže prijaté.

1. **Rozsah a úplnosť súťažného návrhu:**

Návrh musí byť predložený v súlade s podmienkami súťaže a v požadovanom rozsahu.

1. **Ďalšie podmienky vyhlasovateľa**:
2. vyhlasovateľ si vyhradzuje právo zmeniť podmienky súťaže alebo súťaž zrušiť podľa § 283 zákona č. 513/1991 Zb. Obchodného zákonníka,
3. návrh nemožno odvolať po jeho doručení vyhlasovateľovi,
4. vyhlasovateľ si vyhradzuje právo meniť všetky uvedené podmienky obchodnej verejnej súťaže,
5. vyhlasovateľ si vyhradzuje právo predĺžiť lehotu na vyhlásenie vybraného súťažného návrhu,
6. vyhlasovateľ si vyhradzuje právo v prípade zistenia neúplnosti súťažného návrhu z hľadiska požiadaviek vyhlasovateľa uvedených v súťažných podkladoch, vyradiť návrh z obchodnej verejnej súťaže,
7. vyhlasovateľ si vyhradzuje právo v prípade formálnych nedostatkov, ktoré nemenia obsah súťažného návrhu, vyzvať uchádzača na jeho doplnenie,
8. vyhlasovateľ neuhrádza navrhovateľom žiadne náklady spojené s účasťou v tejto obchodnej verejnej súťaži,
9. v prípade, že s navrhovateľom víťazného návrhu nebude uzatvorená zmluva z dôvodov na strane navrhovateľa, môže vyhlasovateľ uzavrieť zmluvy s navrhovateľom, ktorý sa vo vyhodnotení obchodnej verejnej súťaže umiestnil ako ďalší v poradí,
10. vyhlasovateľ je oprávnený rokovať o uzatvorení nájomnej zmluvy aj v prípadoch, ak z akýchkoľvek dôvodov navrhovateľ, ktorého ponuka bola najvyššie, neuzavrie nájomnú zmluvu v lehote určenej vyhlasovateľom súťaže,
11. vyhlasovateľ si vyhradzuje právo odmietnuť navrhovateľa v prípade, ak tento je, alebo v minulosti bol, dlžníkom vyhlasovateľa, resp. organizácie v jeho zriaďovateľskej pôsobnosti, resp. v ktorej má vyhlasovateľ majetkovú účasť,
12. minimálne nájomné: **190,30 EUR/m²/rok** – celkové nájomné za 1 m2/rok za celý nájom vrátane energií, likvidácie komunálneho odpadu, likvidácia infekčného odpadu, upratovania spoločných priestorov a sociálnych zariadení prístupných zo spoločných priestorov a donášky pošty pre PSČ 842 31,
13. uchádzači sú povinní prispôsobiť prevádzkové hodiny na čas prevádzky Polikliniky Karlova Ves, a to len v pracovných dňoch, v čase od 7.00 do 19.00 hod., resp. 6:30 do 18:30 po predchádzajúcej písomnej výzve prenajímateľa, pokiaľ sa s vyhlasovateľom nedohodnú inak,
14. rozhodujúcim kritériom pre výber najvhodnejšieho návrhu je najvyššia ponúknutá cena,
15. záujemcovia berú na vedomie, že ak Zmluvu o nájme nebytových priestorov neschváli predseda Bratislavského samosprávneho kraja, nenadobudne táto zmluva platnosť ani účinnosť.
16. **Spôsob výberu najvhodnejšieho návrhu na uzavretie zmluvy**:
17. predložený návrh bude možné zahrnúť do obchodnej verejnej súťaže formou len v prípade, ak jeho obsah bude zodpovedať súťažným podmienkam. Týmto navrhovateľom bude oznámený výsledok obchodnej verejnej súťaže, pričom navrhovateľ víťazného súťažného návrhu bude vyzvaný na uzatvorenie nájomnej, pri dodržaní podmienok uvedených v bode 6.
18. jediným kritériom pre výber najvhodnejšieho návrhu je ponúknutá cena za celkové nájomné za 1 m2/rok,
19. na vyhodnotenie predložených súťažných návrhov vyhlasovateľ zriadi komisiu. Komisia bude mať najmenej troch členov, z ktorých jeden bude predsedom komisie. Každý jeden člen komisie bude mať právo vyhodnocovať samostatne predložené súťažné návrhy,
20. poradie navrhovateľov sa určí tak, že na prvom mieste sa umiestni ten navrhovateľ, ktorý vo svojom súťažnom návrhu predložil pre vyhlasovateľa najvýhodnejšiu ponuku, t. j. predložil najvyššiu cenu za prenájom 1 m2/rok nebytových priestorov, ktoré má záujem si prenajať. Poradie ďalších navrhovateľov – záujemcov bude určené (zostavené) podľa výšky predloženej ceny za prenájom nebytových priestorov za 1 m2/rok,
21. vyhlasovateľ uskutoční výber najvhodnejšieho návrhu a oznámi ho uchádzačom do 15 pracovných dní od ukončenia lehoty na predkladanie návrhov.
22. **Všeobecne záväzné právne predpisy dodržiavané pri verejnej obchodnej súťaži:**

* zákon č. 513/1991 Zb. Obchodný zákonník v platnom znení,
* zákon č. 40/1964 Zb. Občiansky zákonník v platnom znení,
* zákon č. 162/1995 Z. z. Katastrálny zákon v platnom znení,
* zákon č. 446/2001 Z. z. o majetku vyšších územných celkov v platnom znení,
* Zásady hospodárenia a nakladania s majetkom Bratislavského samosprávneho kraja.

V Bratislave, dňa **10.6.2024**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mgr. Ivana Šurinová, MPH

riaditeľka